### **3ο 12/Θ ΔΗΜΟΤΙΚΟ ΣΧΟΛΕΙΟ ΚΟΜΟΤΗΝΗΣ**

**Ταχ. Δ/νση: ΣΚΕΠΑΣΤΟΥ 24**

**Πληροφορίες: ΓΟΥΛΑΣ ΓΕΩΡΓΙΟΣ**

**Τηλέφωνο επικοινωνίας : 2531022146**

## E-mail : mail@3dim-komot.rod.sch.gr

## ΑΝΑΚΟΙΝΩΣΗ ΕΓΓΡΑΦΩΝ ΣΤΗΝ Α΄ ΤΑΞΗ ΓΙΑ ΤΟ 2024-2025

**Λαμβάνοντας υπόψη την παρ. 4 (α) του άρθρου 7 του Π.Δ. 79/2017 (ΦΕΚ 109Α) , όπως τροποποιήθηκε με το άρθρο 23 του ν. 4559/2018 (ΦΕΚ 142Α), και άρθρο 44 «Εγγραφές σε νηπιαγωγεία και δημοτικά σχολεία - Τροποποίηση των άρθρων 6, 7 και 8 του π.δ. 79/2017», του** **ν. 4777/2021 (ΦΕΚ 25Β), οι αιτήσεις εγγραφών στα δημοτικά σχολεία για το σχολικό έτος 2024-2025 θα κατατεθούν από 1 έως 20 Μαρτίου 2024**. **Σας επισημαίνουμε ότι τη σχολική χρονιά 2024-2025, στην Α’ Τάξη του Δημοτικού Σχολείου θα φοιτήσουν οι μαθητές που γεννήθηκαν από 1-1-2018 έως 31-12-2018.**

Σύμφωνα με τις ίδιες διατάξεις τα απαιτούμενα δικαιολογητικά για την εγγραφή στην Α΄ τάξη του δημοτικού σχολείου

είναι τα εξής:

**Α. ΑΠΟΔΕΙΚΤΙΚΟ ΣΤΟΙΧΕΙΟ ΚΑΤΟΙΚΙΑΣ** από το όποιο κατά την κρίση του Διευθυντή του Σχολειού αποδεικνύεται η διεύθυνση κατοικίας του μαθητή

**ΚΑΤΑ ΣΕΙΡΑ ΠΡΩΤΕΡΑΙΟΤΗΤΑΣ**

1. **Φωτοτυπία της 1ης σελίδας του εντύπου Ε1, όπου εμφανίζεται η διεύθυνση κατοικίας της οικογένειας του μαθητή/της μαθήτριας.**

**ή**

1. **Μισθωτήριο συμβόλαιο κατοικίας.**

**ή**

1. **Λογαριασμός ΔΕΚΟ: Δ.Ε.Η. ή Ο.Τ.Ε. ή ΔΕΥΑΚ ή σταθερού τηλεφώνου στο όνομα γονέα/ κηδεμόνα.**

**Β. ΕΠΙΔΕΙΞΗ ΤΟΥ ΒΙΒΛΙΑΡΙΟΥ ΥΓΕΙΑΣ ΤΟΥ ΜΑΘΗΤΗ**ή προσκόμιση άλλου στοιχείου στο οποίο να φαίνεται ότι έγιναν τα εμβόλια που προβλέπονται και είναι ενταγμένα στο Εθνικό Πρόγραμμα Εμβολιασμών.

**Γ. ΑΤΟΜΙΚΟ ΔΕΛΤΙΟ ΥΓΕΙΑΣ ΜΑΘΗΤΗ (Α.Δ.Υ.Μ.)** Μπορεί να κατατεθεί μέχρι τις 30-09-2024.

**Δ. ΒΕΒΑΙΩΣΗ ΠΑΡΑΚΟΛΟΥΘΗΣΗΣ ΝΗΠΙΑΓΩΓΕΙΟΥ**

Σύμφωνα με τη με αρ. πρωτ. Φ.7 /229 / 53868 /Γ1/10-5-2011 εγκύκλιο του Υ.ΠΑΙ.Θ. « …Όπου δεν είναι δυνατή η προσκόμιση Βεβαίωσης παρακολούθησης νηπιαγωγείου, οι γονείς και κηδεμόνες των νηπίων υποβάλλουν σχετική αίτηση προς τον οικείο Διευθυντή Εκπαίδευσης Π.Ε., στην οποία θα αναφέρονται οι λόγοι μη φοίτησης. Ο Διευθυντής Εκπαίδευσης, αφού εξετάσει την εν λόγω αίτηση, εγκρίνει την εγγραφή του μαθητή. Αν ο Διευθυντής Εκπαίδευσης δεν κάνει δεκτή την αίτηση των γονέων, τότε εφαρμόζονται οι διατάξεις της περιπτ. 26, της §4, του άρθρου 94 του Ν.3852/2010 (ΦΕΚ 87Α)».

**Ε. ΠΙΣΤΟΠΟΙΗΤΙΚΟ ΓΕΝΝΗΣΗΣ,ΔΗΜΟΥ ή ΚΟΙΝΟΤΗΤΑΣ** για την εγγραφή του μαθητή στα οικεία μητρώα ή δημοτολόγια: **ΔΕΝ ΑΠΑΙΤΕΙΤΑΙ Η ΠΡΟΣΚΟΜΙΣΗ ΤΟΥ ΠΙΣΤΟΠΟΙΗΤΙΚΟΥ ΓΕΝΝΗΣΗΣ ΑΠΟ ΤΟΥΣ ΓΟΝΕΙΣ.ΑΝΑΖΗΤΕΙΤΑΙ ΑΥΤΕΠΑΓΓΕΛΤΑ ΑΠΟ ΤΟ ΣΧΟΛΕΙΟ (Φ.6/498/57863/Δ1, 6-4-2016).**

Στην περίπτωση μαθητών με αναπηρία και ειδικές εκπαιδευτικές ανάγκες, οι γονείς και κηδεμόνες συνυποβάλλουν γνωμάτευση από Κ.Ε.Δ.Α.Σ.Υ. ή δημόσιο ιατροπαιδαγωγικό κέντρο ή άλλη αρμόδια δημόσια υπηρεσία, χωρίς αυτή να αποτελεί προϋπόθεση εγγραφής. Αιτήσεις εγγραφής δύνανται να υποβάλλουν και γονείς ή κηδεμόνες που διαμένουν εκτός σχολικής περιφέρειας, εφόσον στο σχολείο φοιτούν ήδη αδέλφια του προς εγγραφή μαθητή.

Σε περίπτωση που δεν κατατεθεί οποιοδήποτε δικαιολογητικό από τα ανωτέρω β΄ και γ΄, υποβάλλεται **Υπεύθυνη δήλωση του ν.1599** για την άμεση προσκόμισή του.

Τα απαραίτητα έντυπα για τις εγγραφές των μαθητών στην Α΄ τάξη θα βρίσκονται αναρτημένα στην ιστοσελίδα του σχολείουμας (<http://3dim-komot.rod.sch.gr/>) από την 28η Φεβρουαρίου 2024. Παρακαλούμε να χρησιμοποιούνται μόνο τα συγκεκριμένα έγγραφα και τα στοιχεία να συμπληρώνονται με προσοχή και ακρίβεια.Μπορείτε να αποστείλετε τα δικαιολογητικά και ηλεκτρονικά (mail@3dim-komot.rod.sch.gr). Εφόσον χρειαστεί να προσέλθετε στο σχολείο, να έχετε μαζί την αστυνομική σας ταυτότητα ή κάποιο έγγραφο αποδεικτικό της ταυτοπροσωπίας σας(άδεια οδήγησης, διαβατήριο, βιβλιάριο υγείας, κλπ). Επιπλέον να τηρείτε τα εκάστοτε ισχύοντα μέσα ατομικής προστασίας και τις οδηγίες του Διευθυντή ή/και των Υποδιευθυντριών του σχολείου. Η προσέλευση θα γίνεται μετά από τηλεφωνική επικοινωνία, ώστε να προγραμματιστεί η σχετική συνάντηση.

Πληροφορίες για τις εγγραφές στον Δ/ντή του 3ου 12/Θ Δημοτικού Σχολείου Κομοτηνής και στο τηλέφωνο 25310-22146. Για την καλύτερη εξυπηρέτησή σας να επικοινωνείτε με το σχολείο πριν προσέλθετε.

**Ο Δ/ντής του Σχολείου**

### **ΓΟΥΛΑΣ ΓΕΩΡΓΙΟΣ**